Case ID: 1152231
Sentence 105: Qanunvericiliyin tələblərinə əsasən iddiaçı cavabdehlə əvvəlcədən müvafiq müqavilə bağlamaqla, orada yeni peşəöyrətmənin və ya ixtisasa yiyələnmənin şərtlərini, qaydalarını, müddətini və tərəflərin öhdəliklərini qarşılıqlı razılıq əsasında müəyyən etməli idi. Eləcə də, qeyd edilən hallar müqavilənin mühüm şərtləri olduğundan müqavilədə mütləq şəkildə dəqiq, aydın, müfəssəl və nəticələri öncədən görüləbilən qaydada müəyyənləşdirilməli, tərəflərin sərbəst iradə ifadəsinə əsasən imzalanaraq qüvvəyə minməli və yalnız bundan sonra məcburi hüquqi qüvvəyə malik olmalı idi. Lakin məhkəmə bu qənaətə gələrkən Mülki Məcəllənin yuxarıda sadalanan normalarının tələblərini nəzərə almamışdır.